Laž / Sviraj mi o njoj
Laž / Sviraj mi o njoj je singl ploča sarajevskog kantautora Kemala Montena. Objavila ga je 1972. godine nekadašnja izdavačka kuċa Jugoton iz Zagreba. Za naslovnu pjesmu "Laž" muziku je komponirao Kemal Monteno, koji je ujedno i pisac teksta. Pjevanje Kemala Montena pratio je Revijski orkestar Radiotelevizije Sarajevo pod dirigentskom palicom Esada Arnautalića i Vokalna grupa "4+5". Ova ljubavna pjesma komponirana je u stilu šlagera, a prvi put je izvedena te godine na festivalu Vaš šlager sezone. Na B strani singl ploče je pjesma pod nazivom "Sviraj mi o njoj" za koju je muziku i tekst napisao Kemal Monteno. Posebno je zanimljiv uvod na trubama, kojima se zatim pridružuju Obje antologijske pjesme na ovoj singl ploči postigle su veliki uspjeh kod tadašnje publike i postale su nezaobilazne pjesme na koncertima Kemala Montena. On je zahvaljujući svom prepoznatljivom glasu i pjevanju u stilu francuske šansone, te laganijem pop i šlager stilu, nastavio muzički pravac koji će slijediti tokom cijele njegove muzičke karijere. Sa ovim muzičkim izdanjem Kemal Monteno je zajedno sa Jadrankom Stojaković postao najznačajniji predstavnik ove vrste muzike na sarajevskoj pop rok sceni. Ilustraciju za omot singl ploče "Laž / Sviraj mi o njoj" uradio je Esad Bajramović, a dizajn Ivica Ivezić.